കേരള നിയമസഭാ തിരഞ്ഞെടുപ്പ് (2016)

കേരളത്തിലെ 140 നിയമസഭാ മണ്ഡലങ്ങളിലേക്കുള്ള നിയമസഭാ തെരഞ്ഞെടുപ്പ് 2016 മേയ് 16-നു് ഒറ്റ ഘട്ടമായി നടന്നു. എൽ.ഡി.എഫ്., യു.ഡി.എഫ്., എൻ.ഡി.എ. എന്നീ മൂന്നു രാഷ്ട്രീയ മുന്നണികളാണു പ്രധാനമായും ഈ തിരഞ്ഞെടുപ്പിൽ പ്രധാനമായും ജനവിധി തേടിയത് . തെരഞ്ഞെടുപ്പിൽ നാമ നിർദ്ദേശം സമർപ്പിക്കുന്നതിനുള്ള അവസാന തീയതി ഏപ്രിൽ 29-ഉം നാമ നിർദ്ദേശ പത്രികകളുടെ സൂക്ഷ്മ പരിശോധന ഏപ്രിൽ 30-നും , നാമ നിർദ്ദേശം പിൻവലിക്കുന്നതിനുള്ള അവസാന തീയതി മേയ് 2-ഉം ആയിരുന്നു തിരഞ്ഞെടുപ്പ് ഫലപ്രഖ്യാപനം മേയ് 19നും നടന്നു.

## പൊതു വിവരങ്ങൾ
14-ാം കേരളാ നിയമ സഭയിലേയ്ക്കുള്ള തിരഞ്ഞെടുപ്പിൽ 14 ജില്ലകളിലെ 140 നിയമസഭാ മണ്ഡലങ്ങളിലേയ്ക്കായി 1203 സ്ഥാനാർത്ഥികളാണ് തിരഞ്ഞെടുപ്പിനെ നേരിട്ടത്. ആകെയുള്ള 2,60,19,284 വോട്ടർമാരിൽ 2,01,25,321 (77.35%) പേർ, 21,498 വോട്ടെടുപ്പ് കേന്ദ്രങ്ങളിലായി വോട്ട് രേഖപ്പെടുത്തി.

## പ്രത്യേകതകൾ
* ആദ്യമായി ഭിന്നലിംഗക്കാരായ വോട്ടർമാരെ ഉൾപ്പെടുത്തിയുള്ള തിരഞ്ഞെടുപ്പ്. രണ്ടു ഭിന്നലിംഗക്കാരാണ് വോട്ടർ പട്ടികയിൽ ഉണ്ടായിരുന്നത്.
* പോളിങ്ങ് സുഗമമായി നടക്കുന്നുവെന്ന് ഉറപ്പു വരുത്താൻ 3142 ബൂത്തുകളിൽ വെബ് കാസ്റ്റിങ് സംവിധാനം.
* ആദ്യമായി വോട്ടിങ് യന്ത്രത്തിൽ നോട്ടയ്ക്കു ചിഹ്നം. അഹമ്മദാബാദിലെ നാഷണൽ ഇൻസ്റ്റിറ്റ്യൂട്ട് ഓഫ് ഡിസൈന്റെ സഹകരണത്തോടെയാണ് ചിഹ്നം രൂപകൽപ്പന ചെയ്തത്.
* വോട്ടിങ് യന്ത്രത്തിൽ പേരിനും ചിഹ്നത്തിനുമൊപ്പം സ്ഥാനാർത്ഥിയുടെ ചിത്രം കൂടി ഉൾപ്പെടുത്തി.
* ആർക്കാണ് വോട്ടു ചെയ്തതെന്ന് വോട്ടർക്ക് ഒരിക്കൽ കൂടി കണ്ടു ബോദ്ധ്യപ്പെടാവുന്ന വിവിപാറ്റ് (വോട്ടർ വെരിഫയബിൾ പേപ്പർ ഓഡിറ്റ് ട്രയൽ) സംവിധാനം 12 മണ്ഡലങ്ങളിൽ പരീക്ഷിച്ചു.
* കേരളാ ഗവർണറായിരിക്കേ സംസ്ഥാന നിയമസഭാ തിരഞ്ഞെടുപ്പിൽ വോട്ട് രേഖപ്പെടുത്തുന്ന ആദ്യ വ്യക്തിയെന്ന നേട്ടം പി. സദാശിവത്തിന്.
* പണം കൊടുത്തു വാർത്ത വരുത്തുന്നതു (Paid News) സംബന്ധിച്ച് കേരളത്തിൽ നിന്ന് ഒരു പരാതി പോലും തിരഞ്ഞെടുപ്പു കമ്മീഷന് ലഭിച്ചില്ല.
* ചരിത്രത്തിലാദ്യമായി സംസ്ഥാനത്ത് വോട്ടവകാശം വിനിയോഗിച്ചവരുടെ എണ്ണം രണ്ടു കോടി കടന്നു.
* ഏറ്റവും കൂടുതൽ പോളിങ്ങ് ശതമാനം രേഖപ്പെടുത്തിയ രണ്ടാമത്തെ നിയമസഭാ തിരഞ്ഞെടുപ്പ്. 1987-ലെ 80.54% ആണ് കേരള നിയമസഭാ തിരഞ്ഞെടുപ്പിൽ ഇതുവരെ രേഖപ്പെടുത്തിയിട്ടുണ്ടായിരുന്ന ഏറ്റവും ഉയർന്ന പോളിങ്ങ് ശതമാനം. 2016-ലെ പോളിങ്ങ് 77.35% ആണ്.
* ഉയർന്ന പോളിങ്ങ് ശതമാനമുള്ള മണ്ഡലം ചേർത്തലയാണ് (86.30%). കുറവ് തിരുവനന്തപുരം (65.19%). 
* ഉയർന്ന പോളിങ്ങ് ശതമാനമുള്ള ജില്ല കോഴിക്കോട് (81.89%). കുറവ് പത്തനംതിട്ട (71.66%)
* തിരഞ്ഞെടുപ്പു ഫലം ; എൽ.ഡി.എഫ്. - **91**, യു.ഡി.എഫ്. - **47**, ബി.ജെ.പി. - **1**, സ്വതന്ത്രൻ - **1** (പി.സി. ജോർജ്)
* കൊല്ലം ജില്ലയിലെ എല്ലാ മണ്ഡലങ്ങളിലും എൽ.ഡി.എഫിനു വിജയം.
* കേരള നിയമസഭാ തിരഞ്ഞെടുപ്പിൽ ആദ്യമായി ബി.ജെ.പി.ക്ക് ഒരു സീറ്റ് ലഭിച്ചു. (ഒ. രാജഗോപാൽ (നേമം))
* എട്ടു വനിതകൾ വിജയിച്ചു. എല്ലാവരും എൽ.ഡി.എഫിൽ നിന്നുള്ളവരാണ്.
* ഉയർന്ന ഭൂരിപക്ഷം - പി.ജെ. ജോസഫ് (യു.ഡി.എഫ്.) - തൊടുപുഴ (45,587 വോട്ടുകൾ).
* കുറഞ്ഞ ഭൂരിപക്ഷം - അനിൽ അക്കര (യു.ഡി.എഫ്.) - വടക്കാഞ്ചേരി (43 വോട്ടുകൾ).
* നോട്ടക്ക് 105819 വോട്ടുകൾ. ഏറ്റവും കൂടുതൽ കടുത്തുരുത്തിയിൽ (1533), രണ്ടാം സ്ഥാനത്ത് തിരുവനന്തപുരം (1435), ഏറ്റവും കൂറവ് പൂഞ്ഞാറിൽ (313 എണ്ണം)
* ഏറ്റവും പ്രായം കൂടിയ സാമാജികൻ: വി.എസ്. അച്യുതാനന്ദൻ (92).
* ഏറ്റവും പ്രായം കുറഞ്ഞ സാമാജികൻ: മുഹമ്മദ്‌ മുഹ്സിൻ (30) 

## ഇടതു പക്ഷ ജനാധിപത്യ മുന്നണി
### ഘടക കക്ഷികൾ

## ഐക്യ ജനാധിപത്യ മുന്നണി
### ഘടകകക്ഷികൾ

## ദേശീയ ജനാധിപത്യ സഖ്യം( എൻ.ഡി.എ.)
### ഘടക കക്ഷികൾ

## വോട്ടെടുപ്പ്
2016 മേയ്  16-നു നടന്ന തിരഞ്ഞെടുപ്പിൽ കേരളത്തിലാകെ 77.35% പോളിങ്ങ് രേഖപ്പെടുത്തി. ജില്ലകളും നിയമസഭാമണ്ഡലങ്ങളും തിരിച്ചുള്ള പട്ടിക താഴെ.

## തിരഞ്ഞെടുപ്പ് ഫലം
പതിനാലാം നിയമസഭയിലേക്കു നടന്ന തിരഞ്ഞെടുപ്പിൽ ആകെയുള്ള 140 മണ്ഡലങ്ങളിൽ 85 എണ്ണത്തിലും എൽ.ഡി.എഫ്. വിജയിച്ചു. ആറു സ്വതന്ത്രർ കൂടി പിന്തുണ നൽകിയതോടെ 91 സീറ്റുകൾ നേടിക്കൊണ്ട് എൽ.ഡി.എഫ്. അധികാരത്തിലെത്തി. 2011 മുതൽ അധികാരത്തിലിരുന്ന യു.ഡി.എഫിന് ഈ തിരഞ്ഞെടുപ്പിൽ 47 സീറ്റുകൾ മാത്രമാണ് നേടാൻ കഴിഞ്ഞത്. ചരിത്രത്തിൽ ആദ്യമായി ബി.ജെ.പി.ക്ക് ഒരു മണ്ഡലത്തിൽ ജയിക്കാൻ കഴിഞ്ഞതും ഈ തിരഞ്ഞെടുപ്പിലായിരുന്നു. നേമം മണ്ഡലത്തിൽ ബി.ജെ.പി.ക്കു വേണ്ടി ഒ. രാജഗോപാലാണ് ജയിച്ചത്. മൂന്നു മുന്നണികളെയും പിന്നിലാക്കി കൊണ്ട് പൂഞ്ഞാർ മണ്ഡലത്തിലെ സ്വതന്ത്ര സ്ഥാനാർത്ഥി പി.സി. ജോർജ് വിജയിച്ചതും ശ്രദ്ധേയമായി.

### തെരഞ്ഞെടുപ്പ് ഫലം മണ്ഡലം അടിസ്ഥാനത്തിൽ
മണ്ഡലം തിരിച്ചുള്ള തെരഞ്ഞെടുപ്പ് ഫലം താഴെ കാണാം.

കുറിപ്പ്:-

*(SC) - പട്ടിക ജാതി വിഭാഗത്തിനു സംവരണം ചെയ്തിട്ടുള്ള സീറ്റ്.
*(ST) - പട്ടിക വർഗ്ഗ വിഭാഗത്തിനു സംവരണം ചെയ്തിട്ടുള്ള സീറ്റ്.

### തിരഞ്ഞെടുപ്പു ഫലം പാർട്ടി അടിസ്ഥാനത്തിൽ

### തിരഞ്ഞെടുപ്പ് ഫലം ജില്ല തിരിച്ച്

### തിരഞ്ഞെടുപ്പ് ഫലം ചുരുക്കത്തിൽ

## പതിനാലാം നിയമസഭ

തിരഞ്ഞെടുപ്പിലെ വിജയത്തിനുശേഷം ഇടതുപക്ഷ ജനാധിപത്യ മുന്നണിയുടെ നേതൃത്വത്തിലുള്ള മന്ത്രിസഭ രൂപീകരിക്കപ്പെട്ടു. പിണറായി വിജയൻ മുഖ്യമന്ത്രിയായുള്ള 19 അംഗ മന്ത്രിസഭ 2016 മേയ് 25-ന് സത്യപ്രതിജ്ഞ ചെയ്ത് അധികാരമേറ്റു. ഗവർണർ പി.സദാശിവമാണ് സത്യപ്രതിജ്ഞ ചൊല്ലിക്കൊടുത്തത്. കേരളത്തിന്റെ മുഖ്യമന്ത്രിയാകുന്ന പന്ത്രണ്ടാമത്തെ വ്യക്തിയാണ് പിണറായി വിജയൻ.

## ഇതും കാണുക
* കേരള നിയമസഭ
* കേരളത്തിലെ മന്ത്രിസഭകൾ
* കേരളത്തിലെ നിയമസഭാമണ്ഡലങ്ങളുടെ പട്ടിക

## അവലംബം

## പുറംകണ്ണികൾ
*ചീഫ് ഇലക്ടറൽ ഓഫീസർ, കേരളം 
*ദേശീയ തിരഞ്ഞെടുപ്പ് കമ്മീഷൻ, ഇന്ത്യ 
*യു.ഡി.എഫ്. കേരളം
*എൽ.ഡി.എഫ്. കേരളം 
*എൻ.ഡി.എ. കേരളം 
*  http://trend.kerala.gov.in 

വർഗ്ഗം:കേരളത്തിലെ നിയമസഭാതിരഞ്ഞെടുപ്പുകൾ